de sv tr af nl af nl ne nl af nl nl nl af de nl nl ru en nl nl af fy nl en en af en en nl cy af nl nl en nl lv en en nl de nl nl fr de af nl af af af af af af af en en en en de af en
Riebeeckrand - 7 keer Top 10
E-pos: Hierdie e-posadres word van Spambotte beskerm. Jy moet JavaScript ontsper om dit te lees.
Dewald Naudé, ‘n gr.12-leerder, is na afloop van die akademiese prysuitdeling in Januarie weereens 1ste op die akademiese Top 10. Dit is dus die sewende agtereenvolgende jaar wat hy 1ste op die akademiese Top 10 verskyn. Dewald was ook in graad 8, 9, 11 en 12 na afloop van die Junie-eksamen as die top-leerder in die graad aangewys.
Dewald was in Laerskool Randfontein waar hy in gr.5 vir die eerste keer 1ste op die akademiese Top 10 was. Van daar af het hy sy kant ten volle gebring en is van toe af elke jaar as die nommer 1 gereken.
Dewald is opgewonde oor sy toekoms. Hy gaan volgende jaar Fisiologie en Biochemie aan die Universiteit van Potchefstroom studeer. Hy beoog om na sy vier jaar kursus sy honneurs-, meesters- en doktorsgraad te voltooi. Dewald geniet dit om sy kennis met ander te deel, daarom is sy ideaal om eendag ‘n lektor by ‘n Universiteit te wees.
Lewenswetenskappe is sy gunstelingvak. In gr.9 het hy geïnteresseerd geraak in die kompleksiteit van die mens se liggaam nadat me. Couper ‘n interessante les oor downsindroom aangebied het. Me. Couper, een van ons Lewenswetenskappe-onderwyseresse, is sy rolmodel.
Dewald wil na die voltooiing van sy graad navorsing doen en ‘n kuur vir downsindroom vind.
Selfdissipline en passie is sy dryfkrag in die lewe. Hy het al vroeg in sy lewe besef niks kom maklik nie en dat jy hard met werk vir dit wat jy wil hê. Sy wenk aan ander leerders is om ‘n passie te kweek in dit waarvan jy hou, en om elke dag te werk anders gaan jy nie sukses behaal nie.
Tydens die gr.12-prysuitdeling, is Dewald as die Dux-leerder van die skool aangewys. Hierdie prestasie word bepaal deur die gemiddelde persentasie vanaf graad 8-12, te bereken. Tydens hierdie prysuitdeling is hy ook as die veelsydigste seun aangewys.
Kopiereg © 2018 Riebeeckrand. Alle Regte Voorbehou.
Joomla! is Gratis Sagteware en word kragtens die GNU/GPL Lisensie vrygestel.
Powered by Warp Theme Framework